હેલ્થ એક્સપર્ટ પૂજા મખીજા જણાવે છે, “નવરાત્રિના નવ દિવસ બાદ તમે શારીરિક અને માનસિક રીતે થાકી જાવ તેવું શક્ય છે. આથી સવારે કમસેકમ 10થી 15 મિનિટ યોગ અને ધ્યાન માટે ફાળવો જેથી તમારો આખો દિવસ સરસ જાય. ગરબા આસાનીથી કરવા થોડી સ્ટ્રેચિંગ એક્સરસાઈઝ કરો. ઉપવાસના નામે હાઈ કેલેરી ચીજો ખાવાની ટાળો. એના કરતા વિટામિન એ, બી અને સી વધારે હોય તથા ફાઈબર વધારે હોય તેવું ભોજન આરોગો. સફરજન, કેળા, ગાજર, પપૈયા, દાડમ, કોળુ, શક્કરિયુ વગેરે ખૂબ જ ફાયદાકારક પુરવાર થાય છે. આ ખોરાક તમને ઈન્સ્ટન્ટ એનર્જી આપશે. જો તમને પેટ ફૂલી જવાની કે એસિડીટીની સમસ્યા હોય તો ખાતરી કરો કે તમે બે કલાકે થોડુ થોડુ કંઈ ખાઈ શકો. આ ગાળામાં સૂકામેવા અને દૂધ ખૂબ જ જરૂરી છે.”